№15 «Әсел» балабақшасы

**«Бала тілін дамытуда халық ауыз әдебиетінің алатын орны»**

 (Баяндама)

 Оқыған: А.М. Хасенова

Көкшетау-2016ж.

 Халық ауыз әдебиеті - талай ғасырлардан келе жатқан мұра, сарқылмас бай, асыл қазына, халық шежіресі. Онан халқымыздың өткенін білеміз, сол арқылы бүгінгі заманымыздың ұлылығын танимыз, халқымыздың батырлық, ерлік тарихын көреміз.Балабақшада бүлдіршіндерді ауыз әдебиеті үлгілерімен таныстырып, олардың рухани өмірін байыта түсу міндетіміз.

Халық ауыз әдебиетінің маңызы балаларға  мәдениетті сөйлеуді үйрету , баланың тілдік қатынастық дамуын қамтамасыз ету.
 Бүлдіршіндердің ой - өрісін дамытуға, қиялын шарықтатып, тіл байлығын дамытуда ауыз әдебиет үлгілері - ертегілер, жұмбақтар, жаңылтпаштар, санамақтар, аңыз-әңгімелердің тигізетін пайдасы зор.

 Халық ауыз әдебиетінде ерте заманнан келе жатқан, өзіндік ерекшеліктерімен танылған халықтың асыл ойының көркем жиынтығы - мақал мен мәтелдер арқылы да беріледі. Қазақтың мақал - мәтелдері негізінен елдікке, ынтымақ - бірлікке, адамгершілікке, инабаттылыққа тәрбиелейді.

Бала тәрбиесіндегі мақал-мәтелдерді тақырыптық жүйемен топтап ұсынған. Мысалы: «Оқу-білім бұлағы», «Еңбек», «Достық-жолдастық» т.б.

Балаларға арналған мақалдар білім алуға, оқуға шақыра отырып, олардың тілін ширатуды көздейді. Еңбек ету, білім алу,жақсы азамат болып өсу үшін тәрбиенің де жақсы болуы керектігі мақал-мәтелдерде толық қамтылады.  Мақал-мәтелдердің адал достық, жақсы жолдастыққа баулитын, адамгершілікке жат мінезден аулақ болуға да тәрбиелейтін тұстарыда бар.

 Халықтық шығармалар ішінде жұмбақтар үлкен рөл атқарады. Балалар фольклорында жұмбақтар баланың ақыл-ойын дамытып, тіл байлығын жетілдіреді. Баланы ойлауға, жасырған нәрсенің шешімін табуға жаттықтырады. Баланың ұшқыр ойын іс-әрекетке баулып, ой санасының қызмет етуіне серпін береді. Жұмбақтың балаларға пайдалы жағы өз бойындағы құпияны шештіру, айтқызу арқылы оларға өмірді танытады. Жұмбақты шешуде бала ойланады, көп нәрсені есіне түсіреді, заттардың ұқсастары мен айырмашылығын іздестіреді, байқауға тырысады.Жұмбақтар баланы байқағыштыққа, тапқырлыққа баулып, ой - қиялын ұштастыруға көп әсер етеді.

 Сәбидің тілі шығып, айналасымен танысып, зейіні ояна бастаған кезде санамақтың маңызы ерекше. Оны балалар тiлi еркiн шыққан сәтінен ес білгенге дейін үйрететін болған. Санамақтар әрі ойын, әрі есеп түрінде қолданылады. Оның ырғағы мен әуезділігіне көп көңіл бөлінеді. Өйткені 4-6 жасқа дейінгі балалар табиғаттан үйлесім іздеп, соны игеруге талпынады. Санамақта сан есімдер түрленген сайын мазмұны да байып, құнарлана түседі. Бұл жерде сан мен зат атауы астасып, бір-біріне мағына беріп тұрады. Мысалы: «Қуырмаш», «Саусақ санау», «Бес саусақ» т.б. түрлері жатады. Санамақ, ең алдымен, баланың өлеңге құмарлығын күшейтеді. Жатық сөйлеуге дағдыландырып, олардың жаттау машығын, танымдық ой өрiсiн жетілдіреді.

 Халықтық шығармалар ішінде баланы дұрыс та, айқын сөйлеуге үйрететін, тілін жаттықтыруға бейімдейтін жанр – жаңылтпаш. Жас ұрпақтың тілін ұстартып, әр түрлі сөзді шапшаң айтуға үйрету мақсатымен пайда болған. Қазіргі кезде Жаңылтпаш жаңа мазмұнға ие болып, түрі мен мазмұны жағынан молыға түсті. Балалар жаңылтпаш арқылы сөздерді дұрыс сөйлеуге, жеке дыбыстарды алмастырмай дұрыс айтуға үйренеді.Жас ұрпақты достыққа, бірлікке, адамгершілікке, ізгі қасиеттерге тәрбиелеудің маңызды құралына айналды. Қазақ халқының тұрмыс салтын, арман үмітін, өткен өмірін кеңінен танытатын ауыз әдебиеті үлгілерінің көлемді саласының бірі – ертегілер. Ертегілер өте ерте заманда, тіпті жазу сызу өнері болмаған кездің өзінде – ақ туған. Бұларды халқымыз күні бүгінге дейін ұрпақтан ұрпаққа ауызша да, жазбаша да жеткізіп келеді.Ертегінің өзіндік құрылысы, көркемдік ерекшелігі бар. Қандай ертегіні алсақ та, ол белгілі бір сюжетке құрылады, оқиға желісінің басталуы, аяқталуы, өзіндік шешімі болады. Ертегі баяу басталып, оқиға желісі күрделене түседі. Кейіпкерлер арасындағы қайшылықтар өрістей келе, әділдік үстемдік құрып, зұлымдық жеңіліс табумен аяқталып отырады. Балалар жағымсыз кейіпкерлердің жаман әрекеттерінен бойларын аулақ ұстап, жақсылыққа құмартады. Солардың ішіндегі бастылары:
1. Қиял - ғажайып ертегілері
2. Хайуанаттар жайындағы ертегілері
3. Тұрмыс - салт ертегілері
4. Аңыз ертегілері
Мектеп жасына дейінгі балаларға осы аталғандардың бастапқы екі түрі оқытылады. Ертегілер балалардың жас ерекшелігіне сай жоспарланады.
Кіші топтарда ауызша әңгімелеп беру тәсілі қолданылады. Ересектер тобында оқығанды тыңдату мен әңгімелеп беру қатар жүргізіледі.
Мұндағы мақсат – ертегіні әңгімелеуге үйрете отырып, оқылған ертегіні шыдамдылықпен тыңдай білуге үйрету болып табылады.

Хайуанаттар жайлы ертегілерге жатады: «Түлкі мен ешкі», «Түлкі мен құмыра», «Арыстан мен тышқан», «Жыл басына таласқан хайуанаттар» т.б.

 Қазақ халқының оқиғасын шындық өмірден алып ауызша шығарған көркем шығармаларының бір саласы – аңыз әңгімелер. Аңыз әңгімелер тарихта болған белгілі бір адамдардың атына, іс-әрекетіне байланысты туады. Мұндай адамдардың ел үшін еткен еңбегі, қамқорлығы, халық намысын қорғауы, сол жолда жасаған игілікті іс-әрекеттері ел аузында аңыз әңгімеге айналып, ұрпақтан-ұрпаққа жеткен. Уақиға желісі күнделікті өмірде кездесетін қарапайым сюжетке құрылады.
Кейіпкерлері қазақ аңыздарындағы Асан қайғы, Жиренше шешен, Алдар көсе, Қожанасыр, Қорқыт, т.б. – бәрі де қарапайым адамдар ретінде суреттеледі.

 Халық ауыз әдебиетін балабақшадан бастап пайдалану - баланың тілін дамыту үшін, тілге, әдебиетке деген сүйіспеншілігін қалыптастыруда, ой-өрісін кеңейтуде білімдік, тәрбиілік маңызы зор.

 Халықтық педагогика -ұлттық қазына, сондықтан да оқу тәрбие жұмыстарына оны кеңінен қолданып, бала бойына ата-баба өсиеттерін , салт-дәстүрлерін сіңіріп, халық қамын ойлайтын тілін, дінін терең білетін ұлтжанды, білімді жас ұрпақ тәрбиелеу баршамызға ортақ міндет.

1. Бүлдіршіндердің ой - өрісін дамытуға, қиялын шарықтатып, тіл байлығын дамытуда ауыз әдебиет үлгілеріне - ертегілер, жұмбақтар, жаңылтпаштар, санамақтар, аңыз-әңгімелердің түрлері жатады.
2. Халық ауыз әдебиетінде ерте заманнан келе жатқан, өзіндік ерекшеліктерімен танылған халықтың асыл ойының көркем жиынтығы - мақал мен мәтелдер арқылы да беріледі. Қазақтың мақал - мәтелдері негізінен елдікке, ынтымақ - бірлікке, адамгершілікке, инабаттылыққа тәрбиелейді.

Бала тәрбиесіндегі мақал-мәтелдерді тақырыптық жүйемен топтап ұсынған. Мысалы: «Оқу-білім бұлағы», «Еңбек», «Достық-жолдастық» т.б.

1. Халықтық шығармалар ішінде жұмбақтар үлкен рөл атқарады. Балалар фольклорында жұмбақтар баланың ақыл-ойын дамытып, тіл байлығын жетілдіреді. Баланы ойлауға, жасырған нәрсенің шешімін табуға жаттықтырады. Баланың ұшқыр ойын іс-әрекетке баулып, ой санасының қызмет етуіне серпін береді.
2. Сәбидің тілі шығып, айналасымен танысып, зейіні ояна бастаған кезде санамақтың маңызы ерекше. Оны балалар тiлi еркiн шыққан сәтінен ес білгенге дейін үйрететін болған. Санамақтар әрі ойын, әрі есеп түрінде қолданылады. Оның ырғағы мен әуезділігіне көп көңіл бөлінеді. Өйткені 4-6 жасқа дейінгі балалар табиғаттан үйлесім іздеп, соны игеруге талпынады.
3. Халықтық шығармалар ішінде баланы дұрыс та, айқын сөйлеуге үйрететін, тілін жаттықтыруға бейімдейтін жанр – жаңылтпаш. Жас ұрпақтың тілін ұстартып, әр түрлі сөзді шапшаң айтуға үйрету мақсатымен пайда болған.
4. Қазақ халқының тұрмыс салтын, арман үмітін, өткен өмірін кеңінен танытатын ауыз әдебиеті үлгілерінің көлемді саласының бірі – ертегілер. Ертегілер өте ерте заманда, тіпті жазу сызу өнері болмаған кездің өзінде – ақ туған. Бұларды халқымыз күні бүгінге дейін ұрпақтан ұрпаққа ауызша да, жазбаша да жеткізіп келеді.Ертегінің өзіндік құрылысы, көркемдік ерекшелігі бар.
5. Қазақ халқының оқиғасын шындық өмірден алып ауызша шығарған көркем шығармаларының бір саласы – аңыз әңгімелер. Аңыз әңгімелер тарихта болған белгілі бір адамдардың атына, іс-әрекетіне байланысты туады. Мұндай адамдардың ел үшін еткен еңбегі, қамқорлығы, халық намысын қорғауы, сол жолда жасаған игілікті іс-әрекеттері ел аузында аңыз әңгімеге айналып, ұрпақтан-ұрпаққа жеткен. Уақиға желісі күнделікті өмірде кездесетін қарапайым сюжетке құрылады.

№15 «Әсел» балабақшасы

 **«Мектеп жасына дейінгі балалардың тілін дамытудағы жаңа әдіс-тәсілдерді ұтымды пайдалану жолдары. »**

 (Баяндама)

 Оқыған: А.М. Хасенова

 Көкшетау-2017ж.

 Тіл - қоғамдағы адамдардың бір - бірімен пікір алысып, қарым - қатынас жасайтын құралы. Таза мәнерлі тіл – бұл ойлау жемісі. Баланы ана тілінде дұрыс сөйлеуге үйрету арқылы олардың бойындағы тілдік мәдениетті қалыптастырамыз. Баланы тілдік мәдениетке тәрбиелеуде отбасының, бала - бақшаның қажырлы еңбегі орасан. Бала - бақшада тәрбие жұмыстарының басты мақсаттарының бірі - баланың тілін ұстартып, жақсы сөйлей білуге үйрету.

 Қазақ балалар әдебиетінің атасы Ы. Алтынсарин атамызда: « Балаларды оқу және оқыту, тәрбиелеу ісінде ауыз әдебиеті шығармаларының маңызды орын алатындығын айта келіп: «Өмірге қажетті ауызекі сөйлеу дағдыларына жаттықпайынша, қай - қай тілде болса да, еркін, жүйелі сөйлеу мүмкін емес» - деген болатын.

Балалардың тілін дамытудағы мақсаттары:
- Балалардың ойлау, дұрыс сөйлеу қабілеттерін дамыту, сөздік қорын молайту. Сөйлем құрап өз ойларын жеткізе білуге, қазақ тіліне тән ерекше дыбыстарды дұрыс айтуға үйрету;
- Сөздің жалпы ұғым беретін жағын меңгеруге көңіл бөліп ойлау қабілеттерін дамыту, өз ойын еркін жеткізуін, сөйлеу қабілеттерін қалыптастыру;
- Ертегілерді әңгімелеуге, өлең, тақпақ, мақал - мәтелдер, жаңылтпаштарды айта білуге үйрету.
Осы мақсатты іске асыру нәтижесіндегі міндеттері:
- Бала тілін орфоэпиялық дыбыстау мәдениетіне тәрбиелеу.
- Сөздегі грамматикалық дағдыларды қалыптастыру;
- Баланың сөздік қорын молайту;
- Байланыстырып сөйлеуін қалыптастыру;
- Балалардың ойын дамытып, тіл байлығын арттыру.

Мектепке дейінгі шақта бала тілі икемді келеді, сондықтан - да балалармен жүргізілетін жаттығу түрлері әр алуан. Балалардың жас ерекшелігіне қарай топтарда үлкейген сайын тіл дыбыстарын айтып, үйренуге арналған жұмыс түрлері біртіндеп күрделене береді. Балабақшада жүргізілетін тәрбие, білім беру үрдісінде дыбысқа байланысты жаттығу түрлері кешенді түрде іске асырылады.
Дыбыстардың ерекшеліктерін жете меңгеріп, дыбыстарды дұрыс айтуға жаттықтыру басқа да тілдерін дамыту сауат ашу оқу іс - әрекеттерінде ғана емес, ән, дене шынықтыру оқу іс - әрекеттерінде де, бос кезеңдерде де балаға өлеңдер, тақпақтар үйретіледі.

 Балабақшада балалардың жас ерекшелігіне лайықты көркем әдебиет шығармаларын, оқыған шығарма мазмұнын әңгімелеп айтқызу, суретке қарап әңгімелеу, ертегілер оқып беру, мақал - мәтел, жаңылтпаш, тақпақтар үйрету сияқты жұмыстары арқылы бала тілін дамытуға болады.

Тәрбиеші әр баланың тілін зерттеп, ерекшелігін жете меңгергеннен кейін, тәрбие білім беру үрдісіне күн тәртібінің қолайлы сәттерінде дыбыстарды дұрыс дыбыстауға орай жаттығу жұмыстарын жоспарлы түрде ұйымдастырып жүргізеді.
Сөздің дыбыстық жағын меңгерту:
- Бала тілін зерттеп, қай дыбысты айта алмайтынын анықтау;
- Артикуляциялық аппаратты дайындау кезеңі.
- Сөз, сөйлем, өлең, жұмбақ, жаңылтпаштарды айтқызып, дыбыстарды үйрету.

 Балалардың сөздік қорын, тіл байлығын дамыту барысында қолданылатын әдістерге тоқталатын болсақ:
1. Сахна ойындары. Оның барысында қажетті дыбысқа байланысты сөздер, сөйлемдер бірнеше рет қолданылады. әр кейіпкерді сөйлете отырып, балаларға қайталату.
2. Бағдарлама бойынша өтілетін шығармалардан тіл ұстартуға қажетті шумағын алып пайдалану. Сол шумақ қай ертегіден, қай өлеңнен алынғанын сұрап, жауабын алу арқылы тіл дамытудан игерген білім дағдыларын бекітеді, әрі қайталайды.
3. Сөздің дыбыстық жағын анық айтуға жаттықтыруда шағын әңгіме, ертегілерді мәнерлеп оқып беруге болады.
4. Көркем сөз шеберлерінің таспаға жазылған үндерін, мәнерлі дауыс ырғағын тыңдату.
 5. Дидактикалық жаттығулар жасау. «Ғажайып қалта» «Не өзгерді?» үстел үстінде ойнайтын ойындарды пайдаланып, әр дыбысқа байланысты суреттерді топтап алу.
6. Жұмбақ, мақал - мәтел, жаңылтпаштарды айтқызу арқылы қажетті дыбысты бекіту.

 Балалабақшада  қазақ тілін үйретуде  сөздік  жұмысты  қоршаған ортамен, күнделікті өмірмен тығыз байланыстыра жүргізу ,жаңа  сөздер қамтылатындай түрлі  ойындар  арқылы  тіл  ұстарту,көру,есту,тыңдау,қайталау, есте сақтау,жаттау  қабілеттерін  жетілдіріп  отыру,балаларды  сөйлесе  білуге,сөйлемдерді  дұрыс айтуға, тәрбиешінің сұрағын түсініп, дұрыс  жауап беруге  баулу мақсаттары көзделеді.

 Ересек  балалар   тобында  бұрынғы  топтарда  үйренгендерін  тереңдете  түседі. Ауызша  сөйлеу  тілін  дамытуға  көп  көңіл  бөлінеді.

Әр  оқу  іс-әрекеті  сайын  тақырыпқа  сай  түрлі  суреттер,кестелер, аудиокітап, бейне құралдар, тақырыптар  бойынша электронды  кітаптармен көркемдеп отырса, балалардың  сөздік  қоры  біршама  толығады.

Заман  өзгерген  сайын  әдіс-тәсілдер көбейіп,жаңарып,толығып  отырады.Әр түрлі  жаңа  технологияларды  өз  тәжірибемізде  қолданып  отырамыз.Соның  бірі  «Ойын»  технологиясы. Тәрбиеші  ойын  әрекетін  ұйымдастыруда  өзі  жетекші  бола  отырып, балаларды ойнай  отырып  ойлануға  бағыттайды,заттың  атын  немесе  қасиетін есінде  сақтапқалуға  жол  ашады,қиялын  дамытады. Мысалы:«Аз,көп»,«Жақсы жаман», «Қыс,жаз» ,«Жоқ,иә»,«Мен бастайын,сен аяқта»,«Жалғастыр»,«Не артық?»,«Есіңде сақта» т.б.

 Қазіргі заман талабына сай оқу - тәрбие үрдісін ұйымдастыру, яғни әр баланы жеке тұлға ретінде қабылдап, мектеп жасына дейінгі бүлдіршіндерді ойына, бойына шақ әдеби мұралармен сусындатып тәрбиелеу, тәрбиешінің алға қойған міндеті. Айналадағы дүниені, табиғатты бақылап түсіндіріп әрдайым жаңа сөздермен, сөздік қорын толықтырып отыру қажет.

1. Тіл - қоғамдағы адамдардың бір - бірімен пікір алысып, қарым - қатынас жасайтын құралы. Таза мәнерлі тіл – бұл ойлау жемісі. Баланы ана тілінде дұрыс сөйлеуге үйрету арқылы олардың бойындағы тілдік мәдениетті қалыптастырамыз. Баланы тілдік мәдениетке тәрбиелеуде отбасының, бала - бақшаның қажырлы еңбегі орасан. Бала - бақшада тәрбие жұмыстарының басты мақсаттарының бірі - баланың тілін ұстартып, жақсы сөйлей білуге үйрету.
2. Балалардың тілін дамытудағы мақсаттары:
- Балалардың ойлау, дұрыс сөйлеу қабілеттерін дамыту, сөздік қорын молайту. Сөйлем құрап өз ойларын жеткізе білуге, қазақ тіліне тән ерекше дыбыстарды дұрыс айтуға үйрету;
- Сөздің жалпы ұғым беретін жағын меңгеруге көңіл бөліп ойлау қабілеттерін дамыту, өз ойын еркін жеткізуін, сөйлеу қабілеттерін қалыптастыру;
- Ертегілерді әңгімелеуге, өлең, тақпақ, мақал - мәтелдер, жаңылтпаштарды айта білуге үйрету.
3. Осы мақсатты іске асыру нәтижесіндегі міндеттері:
- Бала тілін орфоэпиялық дыбыстау мәдениетіне тәрбиелеу.
- Сөздегі грамматикалық дағдыларды қалыптастыру;
- Баланың сөздік қорын молайту;
- Байланыстырып сөйлеуін қалыптастыру;
- Балалардың ойын дамытып, тіл байлығын арттыру.
4. Балабақшада балалардың жас ерекшелігіне лайықты көркем әдебиет шығармаларын, оқыған шығарма мазмұнын әңгімелеп айтқызу, суретке қарап әңгімелеу, ертегілер оқып беру, мақал - мәтел, жаңылтпаш, тақпақтар үйрету сияқты жұмыстары арқылы бала тілін дамытуға болады.
5. Балалардың сөздік қорын, тіл байлығын дамыту барысында қолданылатын әдістерге тоқталатын болсақ:
1. Сахна ойындары. Оның барысында қажетті дыбысқа байланысты сөздер, сөйлемдер бірнеше рет қолданылады. әр кейіпкерді сөйлете отырып, балаларға қайталату.
2. Бағдарлама бойынша өтілетін шығармалардан тіл ұстартуға қажетті шумағын алып пайдалану. Сол шумақ қай ертегіден, қай өлеңнен алынғанын сұрап, жауабын алу арқылы тіл дамытудан игерген білім дағдыларын бекітеді, әрі қайталайды.
3. Сөздің дыбыстық жағын анық айтуға жаттықтыруда шағын әңгіме, ертегілерді мәнерлеп оқып беруге болады.
4. Көркем сөз шеберлерінің таспаға жазылған үндерін, мәнерлі дауыс ырғағын тыңдату.
 5. Дидактикалық жаттығулар жасау. «Ғажайып қалта» «Не өзгерді?» үстел үстінде ойнайтын ойындарды пайдаланып, әр дыбысқа байланысты суреттерді топтап алу

№15 «Әсел» балабақшасы

**«Тіл дамыту сабақтарындағы театр және оның бала тілін дамытудағы маңызы»**

 (Баяндама)

 Оқыған: А.М. Хасенова

Көкшетау-2017ж.

**Тақырыбы:** «Тіл дамыту сабақтарындағы театр және оның бала тілін дамытудағы маңызы»

 Театр әр балаға қуаныш, қызық, ұмытылмас әсер сыйлайды. Балалардың эстетикалық талғамын, қиялын дамытады. Балалар тілін дамытуда, олардың өмірге деген көркемдік көзқарастарын қалыптастыруда театрландырылған қойылымдар ерекше рөл атқарады. Балалар кейіпкерлерді ойнай отырып, олардың іс-әрекеттері мен мінез-құлықтарын береді және ойын арқылы тілдерін дамыта отырып, адамгершілік жақсы қасиеттері қалыптасады. Сондықтан да, театр қойылымдары балабақша тәрбиеленушілері үшін маңызды.Қазір балабақшаларда балалармен ертегілер мен әдеби шығармаларды рөлмен ойнау, қойылымдар қою жұмыстары жүргізілуде.

**Міндеттері:**

* театрландырылған қойылымдар арқылы балалар тілін дамыту;
* сөздік қорларын байыту;
* ауызша сөйлегенде дыбыстарды анық айтуға үйрету;
* кейіпкерлердің іс-әрекеттері мен дауыс ырғақтарын сәйкестендіре дұрыс сөйлеуге баулу
* байланыстырып сөйлеуге дағдыландыра отырып, шығарма барысын, мазмұнын ұғынуға, рөлдерді түсініп ойнауға үйретеді.
* Балалар театрының бірнеше түрлері бар.

 Ең көп тараған түрі –**қуыршақ театры.** Қысқа тақпақтарды жаттап, оны өзіне тән орындау кезінен бастап-ақ кішкене көлемді спетакльдер ойнала бастайтыны белгілі. Театр түрлері:

* Қуыршақ театры.
* Саусақ театры.
* Көлеңке театры.
* Үстел-үсті театры.
* Сурет театры
* Сахналау (Драматизация)

- **Саусақ  театры:** театр қуыршақтарының ішіндегі ең жеңілі. Саусақ театрын сабақтан тыс кезде де қолдануға болады.

  Мектепке дейінгі жасөспірім баланы тәрбиелеумен дамыту ісіне байланысты мақсаттарды шешуде сахна \театр\ ерекше рөл атқарады. Сахналандырылған ойындар желілі рөлдік ойындардан тек желілі ғана емес, сондай-ақ ойнау іс әрекетінің сипатымен ерекшеленетіні айқындалған. Сахналандырылған ойындар ойын- қойылымдары болып саналады, өйткені олар әдеби шығармалар түрінде белгілі бір мазмұнға ие, сондықтан балалар кейіпкерлерді ойнайды. Онда нағыз театр өнеріндегідей айшықты құралдар көмегімен- дауыс ырғағы, бет әлпетінің өзгеруі, қол қимылдары, дене бітімінің жағдайы мен жүріс-тұрысы арқылы нақты бейнелер қалыптасады. Мектепке ересек жастағы балалардың өзі театр ойындарын өз бетінше ойнамайды. Олардың қызығушылығын, тәрбиешінің ұсынысы бойынша және басқаруымен болатын сахналау ойындары арттырады. Нағыз театрдың өзінен көрген, сондай-ақ өздері қойған сахналық ойындар балалардың ой өрісін-кеңейтеді, балаларды әңгімеге араласуға, спетакль туралы ата-аналарына, жолдастарына әңгімелеп беруге итермелелейді. Бұның бәрі сөйлеу қабілетінің дамуына, диалог түрінде сөйлеуге, өзі алған әсерін монолог түрінде сөйлеп жеткізуге себебін тигізеді. Ертегілер  дүниесіне сапар шегу балалардың қиялдау, елестету, тіпті өздерін ойдан шығару қабілетін дамытады. Әдебиеттің ең озық үлгілерінен адамгершілік рухында тәрбие алған балалар өздері шығарған ертегілермен әңгімелерінде өздерін әділетті көрсетіп, әлсіздермен жәбірленгендерді қорғап жауыздарды жазалауға тырысады.

Барлық балалар театрды тамашалағанды жақсы көреді.

Бала тәрбиесінде әр түрлі театрдын алатын орны ерекше.

**Қуыршақ театры** баланың дүние танымын қалыптастыруда, үлкен рөл атқарады. Бүгінде бөбектердің дамуына үлкен ықпал ететін қуыршақ театрының  құпияларын айтатын болсақ;

-Тілін дамытады, себебі балалардың қолдарының саусақтарының жетілуі мен орталық мидың ,тілдің дамуына жауапты бөлігіне әсер етеді.

 Балаларға арналған көркем шығарманы оқыту неғұрлым дұрыс ұйымдастырылса, мектеп жасына дейінгі балалардың эстетикалық талғамын дамыту соғұрлым табысты болады. Тіпті кішкентайлар тобынан бастап-ақ тақпақпен ,қысқа өлеңдерді айтқызғанда көркем сөздер әсерлі естілу үшін  үстел- үстіндегі театрды, қысқа сахналы қойылымдар көрсетуді қолдана берген жөн.

-Бірінші кезеңде балалар ұжым болып, ертегі мәтінін ауызша айтады.

-Екінші кезеңде ертегінің барлық кейіпкерлері үшін ертегіні мәнерлеп оқып шығу .

-Үшінші кезеңде балалар бір неше шығармашылық тапсырмаларды орындайды. \қорқыныш, қуаныш сезімдерін көрсете білу және т.с.с\

-Төртінші кезеңде рөлдерге бөлініп, ертегіні сахналау жүзеге асырылады.

Қуыршақ театры кішкентай балаларға алғашқы театр ретінде ұсынылады,себебі ол басқасымен салыстырғанда өзінің табиғаты жағынан кішкентай балаларға жақын да түсінікті.Бұл театрдың сахнасында балалар өздеріне таныс және сүйікті қуыршақтарын, ойыншықтарын немесе суреттерін көре алады.

Қуыршақ театры күнделікті ұйымдастырылған оқу іс- әрекетінде балаларды мадақтау, мақтау үшін, олармен амандасып, қоштасу үшін қолданылады.

Театр өнері арқылы бала тек көркем әдебиет шығармаларын ғана қабылдап қоймайды,сонымен қатар театр қуыршақтар арқылы  балаларды тәртіптілікке, адамгершілікке, эстетикаға, тазаллыққа, ауызбірлікке, қамқорлыққа тәрбиелейді.

**Сурет  театры** – бұл иллюстративті театр.Онда ертегілердегі, әдеби шығармалардағы кейіпкерлердің іс-әрекетін  көрсетеді.Бұл театрды 2-3 жастағы кішкене балаларға көрсетуге болады.Кішкене балалар кітаптағы әдемі суреттерді тамашалағанды жақсы көреді,ал енді осы суреттерді қимыл-қозғалысқа келтіріп көрсетсе , балалар өте жақсы әсер алады.Ересек топтарда

театр қойылымдарына балалар өздері қатысады.Бұл іс-әрекетті бала үлкен жауапкершілікпен қабылдайды,балада өзіне деген сенімділік пайда болады.

Драмалық ойын кезінде, ертегі кейіпкерлерінің ролін бөлген кезде балалардың арасында көптеген келіспеушілік туады.Оның себебі баланың жағымсыз кейіпкердің роліне таласып қалуы,кейде сол рольді ойнай аламын ба?-деген сенімсіздіктің тууы.Мұндай жағдайда тәрбиешінің көмегі,қолдауы, тапқырлығы қажет.

**Үстел үстіндегі театры:**

-Сәбилер тобынан бастап-ақ тақпақ пен қысқа өлеңдерді айтқызғанда көркем сөздер әсерлі естілу үшін стол үстіндегі театрды қолданған жөн. Мұнда үстелде құламай тұратын және қозғалтқанда еш кедергісіз жүретін ойыншықтар қолданылады.

**Фланелеграф театры:**

 -Суреттер мен кейіпкерлер экранда көрсетіледі. Оларды фланельдер ұстап тұрады.

Мұндағы суреттерді балалар мен бірге ескі кітаптардан, журналдардан қиып алуға

болады. Бұл көріністер балалардың шығармашылықтарын арттырады, ой өрістерін дамытады.

   Дайындық топтарының балалары сәбилерге кішігірім спектакльдер көрсетеді, бұған әр түрлі театр түрлері қолданылады: бәрімізге таныс картиналар театры (фланелеграф),

Театр балаларға жақсы көңіл күй қалыптастырады,әсерлермен толықтырады, қызығушылықтарын дамытады,жалпы дамуы мен эстетикалық тәрбиесіне әсер етеді.

  Қорыта келгенде, театр балалардың көркем қабілеттіліктерінің жетілдіріп қана қоймай оларды тұлға аралық қарым-қатынасқа, өнерге деген қызығушылықтарын арттырады. Сонымен бірге сахнаға бейімделген балалардың бойында өзіне деген сенім артып, алғашқы қол шапалақтауларды сезіне алады. Қалай десекте театр- балалар үшін мереке, демалыс орны.

 1.Театр әр балаға қуаныш, қызық, ұмытылмас әсер сыйлайды. Балалардың эстетикалық талғамын, қиялын дамытады. Балалар тілін дамытуда, олардың өмірге деген көркемдік көзқарастарын қалыптастыруда театрландырылған қойылымдар ерекше рөл атқарады. Балалар кейіпкерлерді ойнай отырып, олардың іс-әрекеттері мен мінез-құлықтарын береді және ойын арқылы тілдерін дамыта отырып, адамгершілік жақсы қасиеттері қалыптасады. Сондықтан да, театр қойылымдары балабақша тәрбиеленушілері үшін маңызды.

 2**.Міндеттері:**

 \* театрландырылған қойылымдар арқылы балалар тілін дамыту;

 \* сөздік қорларын байыту;

 \* ауызша сөйлегенде дыбыстарды анық айтуға үйрету;

 \* кейіпкерлердің іс-әрекеттері мен дауыс ырғақтарын сәйкестендіре дұрыс

 сөйлеуге баулу.

 \* байланыстырып сөйлеуге дағдыландыра отырып, шығарма барысын,

 мазмұнын ұғынуға, рөлдерді түсініп ойнауға үйретеді.

 3. Театр түрлері:

\* Қуыршақ театры.

\* Саусақ театры.

\* Көлеңке театры.

\* Үстел-үсті театры.

\* Сурет театры

 \* Сахналау (Драматизация)

4. Сахналандырылған ойындар желілі рөлдік ойындардан тек желілі ғана емес, сондай-ақ ойнау іс әрекетінің сипатымен ерекшеленетіні айқындалған. Сахналандырылған ойындар ойын- қойылымдары болып саналады, өйткені олар әдеби шығармалар түрінде белгілі бір мазмұнға ие, сондықтан балалар кейіпкерлерді ойнайды.

5. Қуыршақ театры кішкентай балаларға алғашқы театр ретінде ұсынылады,себебі ол басқасымен салыстырғанда өзінің табиғаты жағынан кішкентай балаларға жақын да түсінікті.Бұл театрдың сахнасында балалар өздеріне таныс және сүйікті қуыршақтарын, ойыншықтарын немесе суреттерін көре алады.

Қуыршақ театры күнделікті ұйымдастырылған оқу іс- әрекетінде балаларды мадақтау, мақтау үшін, олармен амандасып, қоштасу үшін қолданылады.

6. **Сурет  театры** – бұл иллюстративті театр.Онда ертегілердегі, әдеби шығармалардағы кейіпкерлердің іс-әрекетін  көрсетеді.Бұл театрды 2-3 жастағы кішкене балаларға көрсетуге болады.

7. **Үстел үстіндегі театры:**

-Сәбилер тобынан бастап-ақ тақпақ пен қысқа өлеңдерді айтқызғанда көркем сөздер әсерлі естілу үшін стол үстіндегі театрды қолданған жөн. Мұнда үстелде құламай тұратын және қозғалтқанда еш кедергісіз жүретін ойыншықтар қолданылады.

**Фланелеграф театры:**

 -Суреттер мен кейіпкерлер экранда көрсетіледі. Оларды фланельдер ұстап тұрады.

Мұндағы суреттерді балалар мен бірге ескі кітаптардан, журналдардан қиып алуға

болады. Бұл көріністер балалардың шығармашылықтарын арттырады, ой өрістерін дамытады.

 «Мақал-мәтелдердің бала тілін дамытудағы маңызы»

 Халық ауыз әдебиеті әр түрлі жанрда дамыған. Мазмұнның тереңдігі жағынан шағын жанрлардың ішіндегі шоқтығы биігі де – мақалдар мен мәтелдер. Мақал — мәтелдер —  ғасырлар шежіресі, ауыз әдебиетінің бір түрі. Онда халық тарихы, оның әлеуметтік тіршілігі, ақыл- өнегесі  мол көрініс тапқан. Мақал-мәтелдер дәлдігімен, тереңдігімен, ықшамдылығымен ерекшеленеді. Мұнда өмірдің сан –алуан құбылыстарына  баға беріліп, үлкен түйін жасалады, халықтың ғасырлар бойғы тәжірибесі қорытылады. Олар – қолдану әдісі мен аясына қарай, мазмұн мен мәні жағынан сан – саққа құбылып отыратын көне де күрделі жанр. Сондықтан да мақалдардың төрт негізгі ерекшеліктерін ескерген жөн:
1. Мақалдар объективтік дүниені көркемдік тұрғыдан жалпылай  қорытады.
2. Мақалдардың негізгі атқаратын қызметі сөйлеу практикасында қолдану ерекшелігі арқылы ашылып отырады.
3. Мақалдардың тура және ауыспалы, бейнелі мағыналарының қатынасын қатаң еске алып, олардың біріншісінен екіншісіне ауысу  процесін белгілі мәселеге халықтың көзқарастық өзгеру құбылысымен байланысты қарау керек.
4. Мақалдар дүниені көркемдік тұрғыдан бейнелегенде өзіне тән логикалық заңдылықтары арқылы бейнелейді.
Мақалдар    мен   мәтелдер     ұрпақтар   ойының   шежіресі мен халықтың рухани өмірінің практикалық энциклопедиясы. Мақалдар мен мәтелдер ұрпақтар ойының қиыннан қиыстырылған жүйесі мен қоғамдық – тарихи тәжірибеде қорытылған жиынтығы, даналық ойдың шежіресі мен халықтың рухани өмірінің  практикалық энциклопедиясы. Олар — әлеумет өмірінің алуан саласы көркем образ түрінде бейнелеп,  адамның сонау сәбилік дәуірінен сыр тартып, ұрпақтар үнінің жаңғырығынан елес беретін елгезек жанр. Осындай қасиеттерінің арқасында ұрпақтан – ұрпаққа таралып, еңбекші бұқараның құдіретті еңбек ұраны мен ежелгі ережесіне айналған келісті көркем сөз кестесін  халыққа әрқашанда қасиетті мұра ретінде қастерлеп отырған. Мысалы: «Келген дәулет – кеткен бейнет»
«Ер тынысы –еңбек, ез тынысы –ермек» сияқты еңбектің неше алуан қасиетін өмір  шындығынан алып түйіндеген тамаша мақалдар тудырған.

 Мақал – мәтел, нақыл сөздер - халықтың ұзақ уақыт бойы адамдардың іс-әрекеті, мінез – құлқы жасалған байқауларынан туған дана сөздері. Бұлар баланың тілін дамыты, ақылды, мағыналы, тәрбиелі сөздерді еске сақтауға, сөздің мағынасын түсініп оны жатқа айтуға және үйренген сөздерді күнделікті өмірде қолдана білуге қалыптастырады. Мақал – мәтелдің әр сөзін түсінетіндей етіп мәнерлеп, сөз ырғағына салып айтқан жөн. Мақал – мәтел барлық сабақта және сабақтан тыс уақытқа тәрбие ішінде қолданған тиімді.
Мысалы, тамақ ішер кезде өте тиімді-«Ас адамның арқауы» (батыр, мықты, әдемі) синоним сөздерді, көп мағыналы сөздерді ажырата білуге бейімдейді.
Экология негіздері сабағында:
«Денсаулық – зор байлық» мақалы денсаулықтың адамға ең қажет екенін түсіндірсе, баланың сөздік қорын дамытып, оның сөйлеуге тілін жаттықтырады.

«Сөздің көркі — мақал» деп тегін айтылмаған. Мақал-мәтелді айтылатын оймен орайластырып, орынды колдансақ, сөзіміз көңілге қонымды көркем әрі бейнелі болады.

 Мақал-мәтелдер балаларға терең ой салып, көркем образды сөйлеуге жаттықтырып, сөздік қорын дамытады.Бала тілін дамытуда халқымыз асыл сөзін, даналық ойларын мақал-мәтелдер арқылы үлгі-өнеге ретінде ұрпақтан-ұрпаққа жеткізіп отырған. Мақал мәтелдердің тақырыптары   әр алуан. Олар   халықтың әлеуметтік,  шаруашылық,  рухани   өмірін  түгел    қамтиды.

 Мақал-мәтелдердің  басты   тақырыбының   бірі *Отан,  туған жер,  атамекенге* байланысты.  Елін,  Отанын   емірене   сүйген   халқымыз   Отанын  шексіз  сүюді  ұрпағына  өсиет  еткен.   «Ел-елдің  бәрі  жақсы, өз  елің  бәрінен  де  жақсы», «Туған  жердей  жер  болмас,  туған  елдей  ел  болмас»,  «Өз  елің — алтын  бесігің»,«Өз  елім – өлең  төсегім», «Ер  жігіт  елі  үшін  туады,  елі  үшін  өледі»  деген  мақал-мәтелдерде  халықтың туған  жеріне,  атамекеніне,  Отанына,   еліне  деген  сүйіспеншілігі  терең  түйінделген.Мақал-мәтелдерді тақырыптық жүйемен топтап ұсынған. Мысалы: «Оқу білім бұлағы», «Еңбек», «Достық-жолдастық», т.б балаларға арналған мақалдар білім алуға, оқуға шақыра отырып, олардың тілін ширатуды көздейді.Еңбек ету, білім алу, жақсы азамат болып өсу үшін тәрбиенің де жақсы болуы керктігі мақал- мәтелдерде толық қамтылады.

 Мақал-мәтелдермен таныстыру, арнайы, өтілетін оқу-іс әрекеттері мен оқу іс-әрекетінен тыс жүргізелетін ойын, еңбек жұмыстарында іске асады және де баланың сөздік қорын молайтып, әр сөздің мағынасын дұрыс түсініп, қолдана білу көзделеді.

 Мақал-мәтелдердің терең мазмұны мен тәрбиелік мәнін аша отырып, біз өз жұмысымызда пайдаланып отырамыз. Мақал -мәтелдерді тек жаттап алып қана қоймай, оның мағынасын түсіндіріп, одан баланың өзіне қорытынды жасауға мүмкіндік туғызу.

«Ең асыл тәрбие-сөзбен тәрбиелеу» деп ақын Мұхтар Шаханов айтқан. Мақал-мәтелдерді оқыту, насихат ету –егеменді елдің ертеңі үшін керекті шарт.Халықтың ойлаған арманына, алға қойған мақсатына жету үшін білім, еңбек, қатаң тәртіп керек екенін мақал-мәтелдерден байқаймыз.

№15 «Әсел» балабақшасы

**«Мақал-мәтелдердің бала тілін дамытудағы маңызы»**

 (Баяндама)

 Оқыған: А.М. Хасенова

Көкшетау-2013ж.

Хасенова Анар Майдановна «Халық ауыз әдебиеті» тақырыбы бойынша берген жеке кеңестері, әдістемелік бірлестік жұмыстарына қатысулары:

1. «Бала тілін дамытуда халық ауыз әдебиетінің алатын орны» (баяндама)
2. «Тіл дамыту сабақтарындағы театр және оның бала өміріндегі маңызы»

 (баяндама)

1. «Мектеп жасына дейінгі балалардың тілін дамытудағы жаңа әдіс-тәсілдерді ұтымды пайдалану жолдары.» (баяндама)
2. «Халық ауыз әдебиетінің бала өміріндегі рөлі» (педагогтарға арналған кеңес)
3. «Мақал-мәтелдердің бала тілін дамытудағы маңызы» (баяндама)